15. ΒΑΣΙΛΙΚΟΝ ΔΙΑΤΑΓΜΑ  της 20 Ιαν./8 Φεβρ. 1958  Περί εκδόσεως, διατιμήσεως και διαθέσεως των σχολικών βιβλίων υπό του Οργανισμού Εκδόσεως Σχολικών Βιβλίων. Έχοντες υπ’ όψει το εδάφ. 2 του άρθρ. 9 του Α.Ν. 952/1937 «περί ιδρύσεως Οργανισμού προς έκδοσιν σχολικών βιβλίων, ως ετροποποιήθη υπό του άρθρ. 3 του Νόμ. 1471/51 περί Διοικήσεως του Οργανισμού Σχολικών Βιβλίων, ως και την υπ’ αριθ. 684/1957 σύμφωνον Γνωμοδότησιν του Συμβουλίου της Επικρατείας, αποφασίζομεν και διατάσσομεν: Έκδοσις βιβλίων Άρθρ.1.-1.Το Διοικητικόν Συμβούλιον του ΟΕΣΒ ευθύς ως περιέλθη εις αυτό, το εγκριθέν σχολικόν βιβλίον, προβαίνει εις την έκδοσιν αυτού εις αριθμόν αντιτύπων ανάλογον προς τας ανάγκας της Εκπαιδεύσεως δια των ιδίων τυπογραφικών εγκαταστάσεων. 2.Εφ’ όσον ο ΟΕΣΒ δεν έχει ιδίας τυπογραφικάς εγκαταστάσεις, ενεργεί την έκδοσιν των σχολικών βιβλίων δια ιδιωτικών τυπογραφείων, προκηρύσσων προς τούτο μειοδοτικόν διαγωνισμόν. 3.Η προκήρυξις προς έκδοσιν ενός ή πλείονος των εκάστοτε εγκρινομένων κατά τας διατάξεις του Νόμου Σχολικών Βιβλίων, περιέχουσα τους όρους του διαγωνισμού, καταρτίζεται υπό του Διοικητικού Συμβουλίου του ΟΕΣΒ και εγκρινομένη υπό του Υπουργού Εθνικής Παιδείας και Θρησκευμάτων, δημοσιεύεται τρις δια τινος των ημερησίων εφημερίδων των Αθηνών, οριζομένης υπ’ αυτού 15 ημέρας τουλάχιστον προ της ημέρας του διαγωνισμού. 4.Ο διαγωνισμός ενεργούμενος δι’ ενσφραγίστων προσφορών και εν συνεχεία προφορικώς, διεξάγεται ενώπιον του Διοικητικού Συμβουλίου ή ενώπιον της υπό τούτου οριζομένης τριμελούς επιτροπής. Εις την Δευτέραν περίπτωσιν η τελική έγκρισις απόκειται εις το Διοικητικόν Συμβούλιον το οποίον αναθέτει την έκδοσιν εις τον υποβάλλοντα τους συμφερωτέρους όρους, εκτός εάν κρίνη ότι ο τελευταίος ούτος μειοδότης δεν παρέχει τας αναγκαίας εγγυήσεις αρτίας εκτελέσεως της εργασίας από τεχνικής απόψεως, ότε δύναται να θεωρήση την προσφοράν του ως μη γενομένην και να αναθέση την εκτέλεσιν της εκδόσεως εις τον αμέσως επόμενον κατά σειράν μειοδότην, εφ’ όσον ούτος κρίνεται ότι παρέχει τα εχέγγυα πλήρους συμμορφώσεως προς τας τεχνικάς απαιτήσεις του Οργανισμού. Εν τη περιπτώσει ταύτη η απόφασις του Διοικητικού Συμβουλίου δέον να είναι αποχρώντως ητιολογημένη και να τύχη της εγκρίσεως του Υπουργείου των Θρησκευμάτων και Εθνικής Παιδείας. (Αντί της σελ. 717) Σελ.717(α) 121-97 Οργανισμός Εκδόσεως Σχολικών Βιβλίων 32.Ι.β.13-15 5.Εάν επίσης εγερθή αμφισβήτησις εκ μέρους τινός των διαγωνιζομένων επί της κρίσεως του Διοικητικού Συμβουλίου του ΟΕΣΒ περί του συμφερωτέρου των όρων του εις ον ανατίθεται η έκδοσις τελευταίου μειοδότου αποφαίνεται, τελειωτικώς ο Υπουργός της Εθνικής Παιδείας, τη αιτήσει του αμφισβητούντος. 6.Εις την έννοιαν της εκδόσεως περιλαμβάνονται άπασαι αι τυπογραφικαί εργασίαι (στοιχειοθεσία, εκτύπωσις, βιβλιοδεσία κλπ.). 7.Αι συμβάσεις δι’ ων ανατίθεται, η έκδοσις των βιβλίων καταρτίζονται εγγράφως και επί αναλόγου χαρτοσήμου κατά τας κειμένας διατάξεις. 8.Πάσαι αι διατάξεις του παρόντος εφαρμόζονται και κατά πάσαν ανατύπωσιν των αυτών περί ων πρόκειται σχολικών βιβλίων. Διατίμησις Άρθρ.2.-Η χονδρική και λιανική τιμή πωλήσεως εκάστου των υπό του ΟΕΣΒ εκδιδομένων σχολικών βιβλίων καθορίζεται υπό του Διοικητικού Συμβουλίου αυτού, το οποίον προσδιορίζει την υλικήν αξίαν του (κόστος) επί τη βάσει της τιμής του χρησιμοποιηθέντος χάρτου, της στοιχειοθεσίας, των διορθωτικών των δοκιμίων, της εκτυπώσεως (τραβήγματος), της διπλώσεως και συνθέσεως, ήτοι της προσαρμογής των τυπογραφικών φύλλων κατά την σειράν των, της εικονογραφήσεως, της βιβλιοδεσίας, προστιθεμένης και της προς το Ίδρυμα Κρατικών υποτροφιών οριζομένης υπό του Νόμου εισφοράς πάσης άλλης συναφούς δαπάνης, ως και του υπέρ του Οργανισμού και των μεταπωλητών, κέρδους, οριζομένου υπό του αυτού Συμβουλίου. Η ούτω γενομένη ειδικώς δι’ έκαστον βιβλίον διατίμησις υπόκειται εις την έγκρισιν του Υπουργού Θρησκευμάτων και Εθνικής Παιδείας, δυναμένου και να τροποποιή ταύτην. Διάθεσις Άρθρ.3.-Έκαστον των υπό του ΟΕΣΒ κατά τας διατάξεις του παρόντος εκδιδομένων και διατιμωμένων σχολικών βιβλίων διατίθεται υπ’ αυτού προς πώλησιν και κυκλοφορίαν δια των κατ’ επάγγελμα βιβλιοπωλών, των λεπτομερειών της τοιαύτης διαθέσεως ρυθμιζομένων εκάστοτε υπό του Διοικητικού Συμβουλίου του ΟΕΣΒ δια πράξεως αυτού, υποκειμένης, εις την έγκρισιν του Υπουργείου Θρησκευμάτων και Εθνικής Παιδείας, δυναμένου και να τροποποιή ταύτην. Άρθρ.4.-Το από 23 Δεκ. 1938 Β.Δ/μα «περί εκδόσεως και διαθέσεως προς πώλησιν των εις τον Οργανισμόν Εκδόσεως Σχολικών Βιβλίων περιερχομένων σχολικών βιβλίων» καταργείται. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος. Σελ. 718(α) 121-98 